open-index/open-wikipedia-markdown huggingface dataset:
Kaisa Kuisma

**Kaisa Kuisma** (s. 1994) on suomalainen koripalloilija. Hän on pituudeltaan 180-senttimetrinen ja pelipaikaltaan takamies. Hän edustaa Korisliigassa kouvolalaisseura Kouvottaria.

Kuisma saavutti kasvattajaseuransa Orimattilan Jymyn pelaajana 16-vuotiaiden tyttöjen SM-hopeaa kaudella 2009–2010 ja 19-vuotiaiden tyttöjen SM-pronssia kaudella 2012–2013. Hän pelasi naisten Korisliigassa ensimmäiset ottelunsa Team S-Hämeenmaan joukkueessa kaudella 2009–2010. Kolmena seuraavana kautena hän pelasi I-divisioonassa, ensin Orimattilan Jymyssä, sitten Hyvinkään Pontevassa ja lopuksi Helmi Capitalsissa.

Kuisma on pelannut Korisliigassa säännöllisesti kaudesta 2013–2014 alkaen. Hän edusti yhden kauden verran Hongikon Nuorisoseuran Urheilijoita, sitten kaksi kautta Äänekosken Huimaa, kauden 2016–2017 Espoo Unitedia ja kaksi kautta Tapiolan Honkaa. Kaudesta 2020–2021 lähtien Kuisma on edustanut Kouvottaria. Hän on kauden 2021–2022 runkosarjan loppuun mennessä pelannut liigassa 212 runkosarjaottelua ja 40 pudotuspeliä. Kauden 2021–2022 runkosarjassa hän teki yhden kauden ottelukohtaiset tilastokeskiarvoennätyksensä: 9,2 pistettä, 3,7 levypalloa ja 2,4 koriin johtanutta syöttöä. Hän on saavuttanut SM-hopeaa kausina 2014–2015 ja 2016–2017 sekä SM-pronssia kaudella 2015–2016.

Kuisma on pelannut kymmeniä maaotteluja juniorimaajoukkueissa. Naisten maajoukkueessa hän on pelannut kaksi maaottelua.

## Lähteet
Malesian kansallinen eläintarha

**Malesian kansallinen eläintarha** () on eläintarha, joka sijaitsee 110 eekkerin maa-alueella Ulu Klangissa Kuala Lumpurin koillispuolella kaupungista viiden kilometrin päässä. Sitä ylläpitää Malesian eläintieteellinen seura.

Malesian kansallisen eläintarhan avasi virallisesti pääministeri Tunku Abdul Rahman 14. marraskuuta 1963. Ympäristönsä vuoksi eläintarhaa kutsuttiin silloin "Eläintarhaksi viidakossa". Miljoonannen kävijänsä eläintarha vastaanotti 14. marraskuuta 1966. Toinen pääministeri Abdul Razak Hussein vihki 14. marraskuuta 1972 käyttöön eläintarhan akvaarion. Sen alkuperäinen nimi oli Akuarium Negara (Kansallisakvaario), mutta vuonna 1984 akvaarion nimi muutettiin ensimmäisen pääministerin kunniaksi muotoon Akuarium Tunku Abdul Rahman. Alun perin Tunku Abdul Rahmanin mukaan nimetty akvaario oli toiminut Penangissa, mutta se jouduttiin sulkemaan rakenteisiin liittyneiden turvallisuushuolien johdosta.  Akvaariossa oli vuonna 2021 esillä yli 130 eri lajia edustaneita yksilöitä.

Malesian kansallisen eläintarhan lintutalo valmistui lintupuiston nimellä vuonna 1987. Eläintarhaan kuuluu myös matelijatalo. Eläintarha sai turismin kultapalkinnon vuonna 1988 voitettuaan parhaan turistikohteen äänestyksen. Vuoden 2021 tiedon mukaan Malesian kansallisessa eläintarhassa oli yli 5&nbsp;000 eläinyksilöä, jotka edustivat 459 eri eläinlajia. Merkittävä osuus eläimistä oli tuolloin paikallisia.

## Lähteet
Rahoitustaloustiede

**Rahoitustaloustiede** on taloustieteiden haara, jolle on ominaista keskittyminen sellaiseen kaupantekoon, jossa on usein rahaa eri muodoissa *molemmilla* kaupan osapuolilla. Se tutkii rahoitusmuuttujien kuten osakkeiden hintojen, korkojen ja vaihtokurssien  keskinäisiä suhteita. Rahoitustaloustieteen vastakohtana on reaalitalous, jossa tutkitaan tuotantoa, ostamista, ja tavaroiden ja palvelujen virtaamista kansantaloudessa. 

Rahoitustaloustiede tarkastelee kahta pääaluetta: rahapääoman hinnoittelua ja yritysrahoitusta. Ensimmäinen on rahapääoman tarjoajien eli sijoittajien näkökulma ja toinen on rahapääoman tarvitsijoiden näkökulma. Rahoitustaloustiede on teoreettinen perusta suurimmalle osalle rahoitusta.

## Katso myös
*Rahoitus
Sanni Sadetuuli Saarinen

**Sanni Sadetuuli Saarinen** (s. Tampere) on kasvatustieteen maisteri, terveystiedon aineenopettaja, luokanopettaja ja yksi Tiedenaiset-yhteisön perustajista. 

Saarinen juontaa yhdessä Minni Nevalaisen kanssa *Oppitunti Nyt* -podcastia. Vuonna 2021 hän julkaisi *To do: terveys -*kirjan muiden Tiedenaisten kanssa.

## Teokset
* *To do: terveys.* Tuuma-kustannus, 2021. 

## Lähteet

## Aiheesta muualla

* Sanni Sadetuuli Saarisen tili Instagramissa
Hilde Holger

**Hilde Holger**  (1905, Wien – 2001, Lontoo) oli itävaltalaissyntyinen, Englannissa pitkään työskennellyt tanssija, tanssinopettaja, koreografi ja terapeutti. Hän oli osa suuntausta, joka mullisti modernia tanssia luonnollisen liikekielen suuntaan.

Holger aloitti tanssimisen kuusivuotiaana ja pääsi 14-vuotiaana Itävallan valtionakatemian ryhmään, jota johti ekspressionistinen koreografi Gertrud Bodenweiser. Hän osallistui ryhmän Euroopan-kiertueille ja perusti oman ryhmän 1926. Holgerilla oli omaan koreografiaan perustuvia soolotanssinäytöksiä sekä Wienissä että Euroopan kiertueilla. 

Holger pakeni natseja Marseillen kautta Intiaan vuonna 1939. Hän asettui Bombayhin ja meni siellä naimisiin Intian parseihin kuuluvan Adi Boman-Behramin kanssa, joka oli homeopaatti ja lääkäri. Heidän tyttärensä Primavera syntyi Intiassa. Intian itsenäistyessä 1948 syntyi levottomuuksia hindujen ja muslimien välillä. Holger muutti perheineen Lontooseen. Hän avasi siellä tanssistudion Camden Towniin ja opetti siellä 50 vuoden ajan.

Britanniassa Holger menestyi enemmän tanssinopettajana kuin tanssijana, eikä hänen maineensa enää noussut samalle tasolle kuin Wienin vuosina.

Holger työskenteli myös eri tavoin liikuntarajoitteisten ihmisten parissa. Hänen Lontoossa syntyneellä pojallaan oli Downin syndrooma, mikä inspiroi Holgeria kehittämään lapsille tunteja, jotka kehittivät koordinaatiota, liikuntaa ja keskittymiskykyä.

## Lähteet
Minni Nevalainen

**Minni Nevalainen** on uskonnon, psykologian ja terveystiedon lehtori sekä yksi Tiedenaiset-yhteisön perustajista. Nevalainen on koulutukseltaan teologian maisteri ja on valmistunut Itä-Suomen yliopistosta.

Vuonna 2021 Nevalainen julkaisi muiden Tiedenaisten kanssa *To do: terveys* -teoksen. Hän juontaa Sanni Sadetuuli Saarisen kanssa Oppitunti Nyt -podcastia.

## Teokset
* *To do: terveys.* Tuuma-kustannus, 2021. 

## Lähteet

## Aiheesta muualla
* Minni Nevalaisen tili Instagramissa
* Minni Nevalaisen tili Youtubessa
Harri ja dinot

**Harri ja dinot** (engl. *Harry and his bucket full of dinosaurs*) on kanadalais-brittiläinen piirrossarja, joka perustuu Ian Whybrowin ja Adrian Reynoldsin lastenkirjoihin. Suomessa sarjaa on esitetty YLE TV2:lla vuonna 2005.

Sarja seuraa Harrin ja hänen kuuden dinoystävänsä seikkailuita Dinomaassa, jonne hän pääsee ämpärinsä avulla. Dinomaasta löytyy kaikkea mielikuvitukseen mahtuvaa, kuten tyynyvuori, ylhäällä roikkuva paperille piirretty aurinko ja tikkaripuita. Sarjassa esiintyvät myös mm. Harrin äiti, mummi, sisko Emma sekä Harrin ystävä Salli.

## Hahmot
### Harri
Harri on utelias viisivuotias poika, joka kohtaa dinoystäviensä kanssa mitä hauskimpia seikkailuja. Jaksojen alussa hän yleensä kohtaa arkielämän ongelman, johon yrittää löytää ratkaisua Dinomaasta. Sinne Harri pääsee hyppäämällä taikaämpäriinsä dinojen kannustaessa ämpärin sisällä. 
### Turkka
Turkka, tyrannosaurus rex, on porukan vauhdikkain.
### Aada
Aada, stegosaurus, on arka ja asioita murehtiva.
### Pete
Pete, pterosaurus, porukan ainoana lentävänä dinona auttaa usein muita korkeutta vaativissa tehtävissä.
### Riki
Riki, triceratops, tykkää ruoasta.
### Sesse
Sesse, apatosaurus, toimii porukan jonkinlaisena äitihahmona.
### Sami
Sami, scelidosaurus, tykkää lukea, arvostaa tietoa ja antaakin usein neuvoja muille. Sillä on silmälasit.

## Suomenkieliset äänet

#### Yle Importin suomenkieliset dubbaukset (jaksot 1-26)
Meri Nenonen

Petri Hanttu

Terhi Suorlahti

Lassi Alhorinne 

Anna-Maija Kotala 

Elena Leeve

#### Sun Studion suomenkieliset dubbaukset (jaksot 27-52)
Meri Nenonen

Terhi Suorlahti

Petri Hanttu

Mika Ala-Panula

Anna-Maija Kotala

Elena Leeve

Antti Jaakola

Mirjami Heikkinen

Saara Lehtonen

## Lähteet
* https://www.imdb.com/title/tt0493094/

### Viitteet
Ulla Tørnæs

**Ulla Pedersen Tørnæs** (s. 4. syyskuuta 1962 Esbjerg) on tanskalainen Venstren poliitikko. Hän on istunut kansankäräjillä vuosina 1994–2014 sekä uudelleen vuodesta 2019.

Vuosina 2001–2005 Tørnæs oli opetusministeri ja sen jälkeen kehitysapuministeri vuosina 2005–2010. Hänet valittiin Euroopan parlamenttiin vuonna 2014, ja hän istui siellä vuoteen 2016. Vuonna 2016 hän toimi muutaman kuukauden korkeakoulu- ja tutkimusministerinä, minkä jälkeen palasi kehitysyhteistyöministeriksi, jota virkaa hän hoiti vuoteen 2019.
## Yksityiselämä
Tørnæsin isä Laurits Tørnæs (s. 1936) oli kalastaja ja venstren poliitikko. Hän istui kansankäräjillä vuosina 1981–1994 ja toimi maatalousministerinä Poul Schlüterin johtamassa hallituksessa vuosina 1987–1993.
## Lähteet

## Aiheesta muualla

* ''Ulla Tørnæs'' Tanskan kansankäräjien verkkosivuilla 
*
Malesian kansallinen planetaario

**Kansallinen planetaario** () on planetaario ja epävirallinen koulutuksellinen instituutio, joka sijaitsee Perdanan kasvitieteelliselle puutarhalle kuuluvalla neljäntoista eekkerin suuruisella maa-alueella Kuala Lumpurissa, Malesiassa. Pääministeri Mahathir Mohamad vihki rakennuskompleksin virallisesti käyttöön 7. helmikuuta 1994. Rakennuksen sisälle mahtuu kaksisataa ihmistä kerrallaan.

## Lähteet
Leopold Fitzinger

**Leopold Joseph Franz Johann Fitzinger** (13. huhtikuuta 1802 Wien – 20. syyskuuta 1884 Hietzing) oli itävaltalainen eläintieteilijä.

## Elämä ja ura
Fitzinger omistautui aluksi farmaseutin ammatille, mutta pian yksinomaan luonnontieteille. Teini-ikäisenä hän toimi vapaaehtoisena Wienin luonnonhistoriallisessa museossa ja nimitettiin vuonna 1821 Ala-Itävallan lääninhallituksen virkaan. Vuonna 1826 hän julkaisi teoksensa *Neue Classification der Reptilien nach ihren natürlichen Verwandtschaften*, joka muutti Alexandre Brongniartin matelijoiden luokittelujärjestelmää täysin. Vuosina 1844–1861 Fitzinger työskenteli vakituisesti Wienin luonnonhistoriallisessa museossa. Vuonna 1863 hän otti vastuulleen Müncheniin rakennettavan eläintarhan johtamisen ja rakensi sitten myös eläintarhan Pestiin.

Fitzinger tunnettiin ennen kaikkea matelijoita, nisäkkäitä ja kotieläinlajeja koskevista järjestelmällisistä teoksistaan. Hänen lukuisiin teoksiinsa kuuluvat muun muassa *Naturgeschichte der Säugethiere* (1855-1861) ja *Der Hund und seine Rassen* (1876). Vuonna 1843 hän julkaisi *Systema Reptilium* -kirjan, joka itse asiassa käsitteli vain gekkoja, kameleontteja ja iguaaneja. Vuonna 1864 hän julkaisi erittäin suositun matelijoiden ja sammakkoeläinten maailmanatlaksen, joka sisälsi 108 kuvaa. Hän julkaisi myös useita Charles Darwinin oppeja vastustavia teoksia. Hänen saavutuksensa selkärankaisten tutkimuksen alalla tunnustivat Wienin, Napolin ja Philadelphian tiedeakatemiat sekä lukuisat tieteelliset seurat, jotka myönsivät hänelle kunniajäsenyyden.

## Lähteet

## Aiheesta muualla
Titania McGrath

**Titania McGrath** (**@TitaniaMcGrath**) on parodinen Twitter-tili, jota pitää brittiläinen koomikko ja *[[Spiked]]*-verkkolehden kolumnisti Andrew Doyle. McGrath on satiiri intersektionaalisesta feminististä. Doyle nimesi hänet satuhahmo Titanian mukaan. McGrath on ilmoittanut olevansa valkoihoinen ei-valkoinen, hän on kaikkia sukupuolia ja ei mitään sukupuolta ja hänen mukaansa heteroseksuaalisuus on sairaus. McGrath on tviitannut boikotoivansa kaikkia valkoisten miesten valmistamia tuotteita. Stand up -klubeilla hahmoa on esittänyt näyttelijä Alice Marshall. Esitykseen on kuulunut muun muassa Sluts for Islam -mielenosoitus, jossa McGrath marssii vähäpukeisena mutta huntu päässä.

Käsikirjoittaja ja koomikko Kaisa Pylkkänen kommentoi hahmoa *[[Suomen Kuvalehti|Suomen Kuvalehdelle]]* vuonna 2020. Pylkkänen sanoi olevansa Doylen kanssa useimmista asioista eri mieltä, mutta pitävänsä Titaniaa hauskana ja tiedostavia feministejä osuvasti piikittelevänä.

Toimittaja ja komediakäsikirjoittaja Mollie Goodfellow kirjoitti Titania McGrathista *[[New Statesman]]* -lehdessä vuonna 2019. Goodfellow’n mielestä vitsi on vanha ja tylsä. Se perustuu hänen mukaansa vanhemman sukupolven halulle puolustaa saavutettuja etuja, kun nuoret vaativat tasa-arvoa. Goodfellow’n mukaan todellisuudessa etenkin nuorten naisten on vaikeaa olla aktiivinen sosiaalisessa mediassa, sillä se altistaa vihamielisille reaktioille.

## Suomennettu teos
* 

## Lähteet

## Aiheesta muualla
*
Lao Airlines

**Lao Airlines** (; IATA: **QV**, ICAO: **LAO**) on Laosin kansallinen lentoyhtiö. Se perustettiin vuonna 1976 Air Lao - ja Lao Air Lines -yhtiöiden yhdistyessä. Lentoyhtiön päälentokenttä on Wattayn kansainvälinen lentoasema Laosin Vientianessa.

Lao Airlines suorittaa Laosin sisäisten lentojen lisäksi kansainvälisiä lentoja Thaimaahan, Kambodžaan, Kiinaan ja Vietnamiin.

16. lokakuuta 2013 kaikki 44 matkustajaa ja viisi henkilökunnan jäsentä kuolivat Lao Airlinesin lennon 301 onnettomuudessa Vientianen ja Paksen välisellä reitillä.

## Lähteet
Šaikovkan lentotukikohta

**Šaikovkan lentotukikohta** (; tai ), on Venäjän Kalugan alueen Kirovin piirissä, 23 kilometriä Kirovin kaupungin keskustasta pohjoiseen sijaitseva Venäjän ilmavoimien stategisten pommikoneiden lentotukikohta.

Tukikohdassa toimii 52. kaartin raskas pommituslentorykmentti (52 GvTBAP; yksikkö 33310), jonka lentokalustoon kuuluu Tupolev Tu-22M3 -pommittajia. Vaikka Šaikovkan lentotukikohta sijaitsee Venäjän Läntisen sotilaspiirin alueella, tukikohta on asevoimien keskusjohdon alaisuudessa, hallinnollisesti 22. raskaan pommittajalentorykmentin (Saratov-Engels) osa.  

Ukrainan valtiollisen syyttäjäviraston mukaan 52. raskas pommituslentorykmentti olisi ilmeisesti ampunut lauantaina 14. tammikuuta 2023 Dniprossa kerrostaloon osuneen järeän H-22 -risteilyohjuksen. Siviilikohteisiin kohdistetut sotilaalliset iskut ovat sotarikoksia. Raivaustöiden yhä jatkuessa jo ainakin 40 ihmisen raportoitiin kuolleen ja 75 loukkaantuneen, näiden joukossa kolme kuollutta ja 14 loukkaantunutta lasta. Rakennuksesta oli pelastettu maanantain 16. tammikuuta alkuiltapäivään mennessä 39 ihmistä, josta kuusi oli lapsia. Lisäksi yli 30 ihmistä oli tässä vaiheissa kateissa, useat mahdollisesti romahtaneiden rakenteiden alla. 

## Lähteet

## Aiheesta muualla

* Andrei Zintšuk (15.4.2008) Poljoty na aerodrome Šaikovka  (airforce.ru)
* Aviabaza Šaikovka  (wikimapia.org)
Järvisiloparta

**Järvisiloparta** (*Nitella flexilis*) on silopartojen sukuun kuuluva näkinpartaislevä.

Järvisiloparta on monivuotinen ja se kasvaa noin 10–40 senttimetrin pituiseksi. Sillä ei ole piikkejä, korvakkeita eikä kuorisoluja, kuten ei muillakaan siloparroilla. Suhteellisen pitkät nivelvälit muodostuvat yhdestä monitumaisesta solusta. Tavallisesti sen sädehaarat jakautuvat kerran. Verrattuna alimpien sädekiehkuroiden pitkiin ja pehmeisiin sädehaaroihin, haarojen ylimmissä sädekiehkuroissa olevat sädehaarat ovat lyhyet ja jäykät.

Järvisiloparta on makean veden laji. Se kasvaa myös Itämerellä alle 0,4 % suolapitoisessa vedessä.

Järvisiloparrasta on havaintoja ympäri maailmaa, runsaimmin Euroopasta.

## Lähteet
Nguyễn Vĩnh Bảo

**Nguyễn Vĩnh Bảo** (19. elokuuta 1918 Mỹ Trà, Đồng Tháp – 7. tammikuuta 2021 Cao Lãnh, Đồng Tháp) oli vietnamilainen kansanmusiikin esittäjä ja tutkija. Hän oli cải lương -teatterin ensimmäisen sukupolven muusikko, hallitsi monia perinnesoittimia ja todisti vọng cổ -musiikkimuodon kehitystä. Hän oli myös jousi- ja kielisoitinten tekniikan asiantuntija.

Nguyễn syntyi maanomistajien perheeseen, jonka isä suhtautui intohimoisesti perinteiseen vietnamilaismusiikkiin ja kutsui usein muusikoita kotiinsa esiintymään. Nguyễn aloitti 5-vuotiaana đàn nhịn (myös: đàn cò) ja đàn nguyệtin soittamisen. 12-vuotiaana hän osasi jo soittaa monenlaisia perinnemusiikin soittimia. Nguyễn kehitti myöhemmin đàn tranhista – alun perin 16-kielisestä soittimesta – 17-, 19- ja 21-kieliset versiot, jotka käytännöllisyytensä ansiosta myös vakiintuivat käyttöön eri musiikin tyylilajeissa. 

Nguyễn opetti 1940-luvulla ranskan kieltä koulussa Saigonissa (nyk. Hồ Chí Minhin kaupunki). Hän on opettanut myös Hồ Chí Minhin kaupungin konservatoriossa. Vuonna 1971 hänet kutsuttiin opettamaan vietnamilaista musiikkia Etelä-Illinoisin yliopistoon. Vuonna 1972 hän lähti Pariisiin, jossa teki Trần Văn Khên kanssa etelävietnamilaisen perinnemusiikin äänityksiä Ranskan radiolle ja UNESCO:lle. Nguyễn jatkoi musiikin opettamista kotonaan ja internetin välityksellä 2000-luvulle saakka; hänellä oli oppilaita sekä Vietnamissa että useissa muissa maissa.

Nguyễn sai Ordre des Arts et des Lettres'n upseerin arvon vuonna 2008.

## Lähteet
Saara Sandell

**Saara Sandell** (s. 1993) on suomalainen koripalloilija. Hän on pituudeltaan 175-senttimetrinen ja pelipaikaltaan laitahyökkääjä. Hän edustaa Korisliigassa kouvolalaisseura Kouvottaria.

Sandellin kasvattajaseura on Espoo Basket Team. Hän voitti Honka Akatemian pelaajana 19-vuotiaiden tyttöjen Suomen-mestaruuden kaudella 2011–2012. Samalla kaudella hän pääsi naisten SM-sarjassa kentälle kahdessa ottelussa Espoo Teamin joukkueessa. Tämän jälkeen hän on edustanut Korisliigassa Tapiolan Honkaa kausina 2012–2016, Espoo Unitedia kaudella 2016–2017, jälleen Tapiolan Honkaa kausina 2017–2019 ja Espoo Basket Teamia kaudella 2019–2020. Kauden 2020–2021 Sandell pelasi Saksan 2-Bundesliigassa Mainzin joukkueessa. Kaudeksi 2021–2022 hän siirtyi Kouvottariin.

Sandell on pelannut Korisliigassa kauden 2021–2022 runkosarjan loppuun mennessä 202 runkosarjaottelua ja 38 pudotuspeliä. Parhaimmillaan hän on yhdellä kaudella runkosarjan ottelukohtaisena keskiarvona heittänyt 7,9 pistettä kaudella 2014–2015. Yhden ottelun piste-ennätys 22 on itsenäisyyspäivältä 2014 ottelusta Vimpelin Vetoa vastaan. Kausikeskiarvoista levypalloennätys 4,5 ja syöttöennätys 2,2 ovat kaudelta 2021–2022. Sandell on saavuttanut SM-hopeaa kaudella 2016–2017 ja SM-pronssia kaudella 2012–2013.

## Lähteet
Siloparrat

**Siloparrat** (*Nitella*) on näkinpartaisleviin kuuluva suku.

Siloparrat kasvavat pisimmillään metrin mittaisiksi. Niiden vihreät ja pehmeät sekovarret ovat kuorettomia ja piikittömiä. Niiden varsien solmuväli muodostuu vain yhdestä putkimaisesta solusta, mutta haarat ovat monisoluisia.

## Lajeja
Suomessa kasvaa seuraavia silopartalajeja:
* järvisiloparta (*Nitella flexilis*)
* kalvassiloparta (*Nitella hyalina*)
* tupsusiloparta (*Nitella wahlbergiana*)
* tummasiloparta (*Nitella confervacea*)
* hentosiloparta (*Nitella gracilis*)
* hauensiloparta (*Nitella opaca*)

## Lähteet
Henriikka Vähäuski

**Henriikka Vähäuski** (s. 2002) on suomalainen koripalloilija. Hän on pituudeltaan 185-senttimetrinen ja pelipaikaltaan sentteri. Hän edustaa Korisliigassa kouvolalaisseura Kouvottaria.

Vähäuski on Kouvojen oma kasvatti. Hän nousi naisten liigajoukkue Kouvottariin kaudella 2018–2019, jolloin hän pelasi pudotuspelit mukaan lukien 20 liigaottelua viiden minuutin keskimääräisellä peliajalla. Samalla kaudella hän oli 19-vuotiaiden tyttöjen SM-sarjan levypallotilaston ykkönen. Kaudella 2019–2020 Vähäuski pelasi Korisliigassa 24 ottelua vajaan 15 minuutin keskimääräisellä peliajalla. Kouvottaret ylsi Suomen cupissa loppuotteluun ja johti liigan runkosarjaa siinä vaiheessa, kun kausi keskeytettiin koronavirusepidemian vuoksi. Kaudella 2020–2021 Vähäuski pelasi Korisliigassa 29 ottelua yli 23 minuutin keskimääräisellä peliajalla. Hän teki kauden aikana ottelua kohden 8,4 pistettä ja otti 6,0 levypalloa. Kauden 2021–2022 runkosarjassa hän pelasi 20 ottelua vajaan 21 minuutin keskimääräisellä peliajalla.

Vähäuski on pelannut alle 18-vuotiaiden maajoukkueessa kolme maaottelua.

## Lähteet
Sanna Luoma

**Sanna Luoma** (s. 25. kesäkuuta 1986 Ylihärmä) on suomalainen uransa lopettanut pesäpalloilija. Luoma edusti Superpesiksessä Ylihärmän Pesis-Junkkareita, PeTo-Jusseja, Lapuan Virkiää. Hän saavutti kolme SM-kultaa kaudella 2011, kaudella 2012 ja kaudella 2013. Luoma pelasi viisi Itä-Länsi-ottelua vuosina 2007, 2008, 2011, 2012 ja 2013 sekä yhden Liitto-Lehdistö-ottelun vuonna 2012. Hän pelasi ulkokentällä kopparina. 

Luoma pelasi 211 Superpesiksen runkosarjan ottelua. Näissä hän löi kahdeksan kunnaria ja 48 tavallista juoksua, toi 253 juoksua ja keräsi 938 kärkilyöntipistettä. Luoma pelasi 72 Superpesiksen ylemmän loppusarjan ottelua. Näissä hän löi kolme kunnaria ja yhdeksän tavallista juoksua, toi 73 juoksua ja keräsi 302 kärkilyöntipistettä. Luoma pelasi 19 Superpesiksen alemman loppusarjan ottelua. Näissä hän löi kaksi kunnaria ja viisi tavallista juoksua, toi 17 juoksua ja keräsi 76 kärkilyöntipistettä. 

## Saavutukset
*SM-kultaa (3): 2011, 2012, 2013
*5 Itä–Länsi-ottelua: 2007, 2008, 2011, 2012, 2013
*Liitto–Lehdistö-ottelu 2012

## Lähteet
Pik-Sen Lim

**Pik-Sen Lim** (; 1944 Penang – 9. kesäkuuta 2025) oli malesialaissyntyinen näyttelijä. Hänet tunnetaan parhaiten työstään television komedioissa.

Lim oli etniseltä taustaltaan Malesian kiinalainen. Hän lähti 16-vuotiaana Isoon-Britanniaan opiskelemaan teatteria. Alkuvuodesta 1964 hän sai roolin Bernard Milesin tuotannosta Euripedeksen *[[Bakkhantit (Euripedes)|Bakkhantit]]*-näytelmästä Mermaid Theatressa. Samana vuonna hän teki televisiodebyyttinsä sarjassa *[[Emergency Ward 10]]*, jossa esiintyi vuoteen 1967 sairaanhoitaja Kwei Kim Yenin roolissa. Lim tapasi *Emergency Ward 10* -sarjassa esiintyessään tulevan miehensä, käsikirjoittaja Don Houghtonin.

Lim esiintyi myöhemmin urallaan muun muassa televisiosarjoissa *[[The Flaxton Boys]]*, *[[Doctor Who]]* (*The Mind of Evil* -jaksot), *[[Albion Market]]*, *[[Within These Walls]]*, *[[Mind Your Language]]*, *[[Medics]]*, *[[Fortysomething]]*, *[[Pikku-Britannia]]* ja *[[Spirit Warriors]]*. Hän teki esiintymisiä myös elokuvissa, joihin kuuluivat *[[Gladiatorerna]]* (1969), *[[Madame Sin]]* (1972) ja *[[Johnny English – Uudestisyntynyt]]* (2011).

Myös Limin tytär Sarah Houghton on näyttelijä. Äiti ja tytär esiintyivät yhdessäkin.

## Lähteet

## Aiheesta muualla
*
Pancasila

**Pancasila** () on Indonesian valtion virallinen filosofia, jonka muotoili Sukarno taistellessaan maan itsenäisyydestä, ja julkaisi ajatuksensa 1. kesäkuuta 1946 pitämässään puheessa. Vielä tänäkin päivänä pancasila muodostaa pohjan Indonesian tasavallalle. Filosofian avulla Indonesian monikulttuurisen ja -kielisen maan katsotaan pysyvän koossa ja muodostavan kaikille kansalaisille yhteisen ideologian. Suharton kauden jälkeen valtion rooli pancasilan edistämisessä on jäänyt vähemmälle.

Joko Widodon kaudella pancasilaa on käytetty erityisesti ääri-islamismin tukahduttamiseen, koska filosofia nähdään Indonesiaan paremmin sopivana maltillisempana ajatteluna. Vuonna 2018 Widodo sanoi, että haluaa tehdä pancasilasta taas koko kansan elämäntavan. Vuonna 2019 toteutetussa kyselytutkimuksessa 86,5 % Indonesian muslimeista pitää pancasilaa hyvänä asiana.

Pancasila-päivää on vietetty vuodesta 2017 lähtien vuosittain 1. kesäkuuta, kun Widodo antoi presidentin määräyksen, jonka nojalla juhlapäivä perustettiin, vuonna 2016.

Henkilöiden, jotka saavat Indonesian kansalaisuuden hakemuksen perusteella, tulee tunnustaa pancasila sekä Indonesian vuoden 1945 perustuslaki yhtenä ehtona kansalaisuuden saamiselle.

## Sisältö
Nimensä mukaisesti pancasilaan kuuluu viisi periaatetta. Ne ovat:

## Lähteet
Manhuš

**Manhuš** (; vuosina 1946–1995 **Peršotravneve** ) on kaupunkityyppinen taajama Ukrainan Donetskin alueen Mariupolin piirissä. Manhuš sijaitsee noin 25 kilometriä piirikeskus Mariupolin rautatieasemalta länteen ja 141 kilometriä aluekeskus Donetskista etelälounaaseen.  Ukrainan tilastokeskus arvioi taajaman väkiluvuksi 7&nbsp;858 asukasta vuoden 2021 alussa. Manhušin keskustan läpi kulkee Mariupolista länteen johtava eurooppatie  eli valtatie (M14).

Manhuš on Ukrainan vuonna 2020 tehdyn aluehallintouudistuksen jälkeen kuulunut Mariupolin piiriin; tätä ennen se oli Manhušin piirin (vuoteen 2016 saakka nimenä Peršotravneven piiri) hallintokeskus. Kesästä 2020 lähtien Manhuš on ollut aluehallinnon kolmannella tasolla olevan, Manhušin maaseutukunnan () hallintokeskus; Mariupolin piiriin on kesästä 2020 lähtien kuulunut yksi kaupunkikunta ja neljä maaseutukuntaa.

Vuonna 2001 Manhušin taajaman väkiluku oli 8&nbsp;468. Tuolloin 90,04 prosenttia asukkaista oli venäläisiä, 9,21 ukrainalaisia, lisäksi oli hiukan kreikkalaisia, valkovenäläisiä ja muita.


Mangush.201208.2.JPG|Manhušin pientalovaltaista taajamaa.
Ukr Donobl Mariupolrayon Mangush church Theodore Stratelates 1 2021 (SU-HS).jpg|Kirkko Manhušissa.


## Manhušin joukkohaudat

Venäjä tunkeutui sotavoimineen laajemmalle Ukrainaan helmikuun 24. päivästä 2022 lähtien. Venäjä pyrki piirittämään ja valtaamaan Manhušin lähistöllä sijaitsevan Mariupolin suurkaupungin. Pelkästään Mariupolissa arvioitiin (pormestari, EU) jo maaliskuussa kuolleen tuhansia siviilejä, jota suuruusluokkaa YK:kin piti mahdollisena. 12. huhtikuuta Donetskin alueen sotilasjohto nosti arvion kaupungissa kuolleista siviileistä jo suuruusluokkaan 20&nbsp;000-22&nbsp;000.

Esimerkiksi Ukrinform ja BBC:n uutisoivat 21. huhtikuuta 2022, että 19. maaliskuuta otetun satelliittikuvan mukaan näyttäisi, että Manhušin taajaman pohjoislaidalla sijaitsevan uuden hautausmaan () pohjoispuolelle olisi kaivettu ensimmäisiä joukkohautoja (koordinaatit noin ). Joukkohautoja näkyy lisää 23. maaliskuuta, ja etenkin 30. maaliskuuta ja 3. huhtikuuta 2022 otettuissa satelliittikuvissa. Ukrainan valtiollisen tietotoimisto Ukriformin välittämän Mariupolin kaupungin kannan mukaan Manhušin joukkohaudat kattavat jo yli 20 kertaa suuremman pinta-alan, kuin mitä Butšan verilöylyn jälkeen havaittu Butšan kirkon viereinen 70 hengen joukkohauta oli kooltaan. Lisäksi Mariupolin kaupungin keräämien muiden tietolähteiden mukaan Manhušin pohjoisosan hautausmaan pohjoispuolisiin hautoihin olisi saatettu haudata kuolleita moneen kerrokseen. Tämä viittaa useisiin satoihin, tai jopa muutamaan tuhanteen näihin joukkohautoihin haudattuun ihmiseen. Mariupolin kaupungin arvion mukaan Manhušin joukkohautoihin olisi voitu haudata jopa 3&nbsp;000-9&nbsp;000 ihmistä.

### Katso myös
* Staryi Krym (Donetskin alue)

## Lähteet

## Aiheesta muualla

*Manhušin kunnan (hromadan) sivusto  (mangush-gromada.gov.ua)
Vilh’a

**Vilh’a** () on ukrainalainen raskas raketinheitin, joka on kiovalaisen Luch Design Bureaun suunnittelema ja se on BM-30 Smerch -raketinheittimen kehitellympi malli. Vilh’a otettiin palvelukseen Ukrainan asevoimissa vuonna 2018.

Raketin paino on noin 800 tai 900 kg. Taistelukärki on yhtenäinen, ja siihen voidaan asentaa jopa 250 kg painavia räjähtäviä sirpale-, rypäle- tai termobaarisia panoksia. Tehtävistä riippuen sillä voidaan tuhota, sekä maa- että merikohteita.

Ohjuksen kantama on 70 km 250 kg painavalla taistelukärjellä ja 130 km 170 kg painavalla taistelukärjellä (Vilh’a-M). Noin 200 km:n kantama on saavutettavissa 170 kg painavalla ohjuksela taistelukärjen painoa vähentämällä (Vilh’a-M2).

Kaikki Alderin tuotantoon käytettävät komponentit ovat ukrainalaisia, mukaan lukien uudet ohjausjärjestelmät, rakettipolttoaine ja taistelukärjet. Uuden MLRS alustan oletetaan perustuvan KrAZ-7634 -ajoneuvoon, vaikka ensimmäiset testit ovat käynnissä muunnetulla MAZ-543 -alustalla.

Vilh’a-rakeitinheitintä käytettiin Ukrainassa sotatoimissa jo maaliskuussa 2022. Keskipitkän kantaman Vilh’a-M:ää otettiin käyttöön Ukrainassa toukokuussa 2022. Ukrainan ilmoituksen mukaan keskipitkän kantaman Vilh’a-M -raketteja olisi valmistettu  ainakin 100 kappaletta helmikuun loppuun 2023 mennessä.

## Lähteet
Keminmaan Pallo

**Keminmaan Pallo** on keminmaalainen, vuonna 1977 perustettu urheiluseura. Seura keskittyi ensi vaiheessa jalkapalloon ja jääpalloon. Myöhemmin seuran lajeja ovat olleet kaukalopallo ja futsal.

Seura aloitti jääpallon syksyllä 1980 Kemin Palloseuran (KePS) lopettaessa jääpallon, jolloin KePS:n pelaajat siirtyivät KemPa:n riveihin. Jääpallon pääsarjaan Keminmaan Pallo (KemPa) nousi kauden 1981 päätteeksi. Seura pelasi kolme kautta jääpallon pääsarjassa eli Mestaruussarjassa ja paras sijoitus oli kahdeksas. Junioreissa seuran jääpallon D-nuoret voittivat SM-kultaa kaudella 1988-1989. Jääpallo loppui seurassa vuonna 1991, jonka jälkeen jalkapallo on ollut seuran ykköslaji. Seuran edustusjoukkue on pelannut korkeimmillaan Kolmosessa ja pääasiassa sitä alemmilla sarjatasoilla. Pääasiassa seura on osallistunut juniori-ikäluokkien jalkapallosarjoihin.

Kaukalopallossa seura oli aikanaan tunnettu 1990-luvulla. Seura järjesti kaukalopallon yöturnauksia kaikkiaan 10 kertaa. Parhaimmillaan osaaottavia joukkueita oli 40. 

## Lähteet
Georg Erik Grotenfelt

**Georg Erik (Erik Jöran) Grotenfelt** (15. heinäkuuta 1801 Juva – 1. huhtikuuta 1896 Juva) oli suomalainen sotilas ja tilanomistaja, joka sai maanviljelysneuvoksen arvonimen.

Grotenfeltin vanhemmat olivat eversti Carl Herman Grotenfelt ja Maria Charlotta Fabritius. Grotenfelt kävi Haapaniemen sotakoulun ja palveli Venäjän keisarillisen armeijan suomalaisissa joukko-osastoissa, mutta työskenteli samalla isänsä apuna Vehmaan kartanon hoidossa. Isä kuoli vuonna 1824 ja kartano tuli Georg Erikin ja hänen veljensä Herman Berndtin hallintaan, käytännössä Georg Erikin hoidettavaksi. Sotapalveluksesta Grotenfelt erosi vuonna 1831 luutnanttina. Hän oli 1860-lukuun mennessä kasvattanut Vehmaan kartanosta 4500 hehtaarin tilan, jossa oli peltoja yli 1000 hehtaaria, viitisenkymmentä torppaa ja lähes 600 alustalaista. Vehmaa oli Savon suurimpia maatiloja.

Grotenfelt paitsi laajensi Vehmaan kartanon tiluksia, myös rakensi ja rakennutti sinne runsaasti asuin- ja tuotantotiloja. Hän otti hoitaakseen myös Juvan kirkon rakennusurakan 1850-luvulla, kirkko vihittiin käyttöön vuonna 1863. Maatalouden harjoittajana ja yli 70-vuotisen isännyytensä aikana Gorenfelt oli kuitenkin vanhakantainen koneellistumisen, karjatalouden edistämisen ja tilan liiketoiminnan järjestämisen kannalta, vaikka hän rakennuttikin kartanoon muun muassa höyrysahan. Maanviljelysneuvoksen arvonimen hän sai vuonna 1873. Vehmaan kartanon hoito jäi jo Grotenfeltin viimeisinä elinvuosina hänen veljensä Herman Berndtin pojalle Herman Georg Grotenfeltille. 

## Lähteet
Yasmine Blomfelt

**Yasmine Blomfelt** (s. 1999) on suomalainen koripalloilija. Hän on pituudeltaan 172-senttimetrinen ja pelipaikaltaan takamies. Hän edustaa Korisliigassa kouvolalaisseura Kouvottaria.

Blomfelt on Helsingin NMKY:n kasvatti. Hän aloitti korisliigauransa kausina 2015–2016 ja 2017–2018 Espoo Basket Teamin joukkueessa. Kauden 2018–2019 hän pelasi I-divisioonaa Helmi Capitalsin joukkueessa. Kaudesta 2019–2020 hän on edustanut Korisliigassa Kouvottaria. Hän on kauden 2021–2022 runkosarjan loppuun mennessä pelannut Korisliigassa 89 runkosarjaottelua ja viisi pudotuspeliä. Hänen ottelukohtainen peliaikansa on ollut keskimäärin hieman toistakymmentä minuuttia. Kauden 2021–2022 runkosarjassa hän teki 5,8 pistettä ottelua kohden. Hänen paras levypallokeskiarvonsa on 2,4 kaudelta 2017–2018.

## Lähteet
Novator (ajoneuvo)

**Novator** () on kevyt panssaroitu ajoneuvo, jonka on suunnitellut ja valmistanut ukrainalainen puolustusteollisuusyritys Ukrainian Armor. Ajoneuvo on tehty partioimiseen vuoristoisessa maastossa, yleisen järjestyksen valvomiseen, sekä ihmisten kuljettamiseen turvatusti.

Ajoneuvo esiteltiin vuonna 2019. Siitä julkaistiin sekä sotilaalliseen käyttöön että siviiliasiakkaille suunnattu malli. Ensimmäiset ajoneuvot toimitettiin marraskuussa 2019 Ukrainan puolustusministeriölle. Vuosina 2020 ja 2021 Ukrainan kansalliskaartille toimitettiin erät heitä varten varusteltuja Novator-sotilasajoneuvoja.

Vuonna 2021 esiteltiin esimerkiksi lennokin laukaisemiseen varusteltu muunnos ja Kamrat-M muunnos, johon oli asennettu Stugna-P panssarintorjuntaohjusten laukaisulaitteisto.

Vuonna 2024 raportoitiin uudistetun, Novator-2 -versionimellä tunnetun ajoneuvomallin läpäisseen ukrainalaisen tilaajan testit. Heinäkuun 2024 alussa raportoitiin ensimmäisten uudenmallisten Novator-ajoneuvojen toimittamisesta Ukrainan kansalliskaartille.

## Tekninen kuvaus

Varta Novatorin pituus on 5,80 m, leveys 2,405 m ja korkeus 2,164 m. Sen kokonaispaino on 9 000 kg ja hyötykuorma jopa 1 000 kg. Autossa on 300 hv, 6,7 litran turbodieselmoottori. Varta Novatorin suurin tienopeus on 140 km/h. Sen suurin toimintamatka on maastossa 500 km ja maantiellä 1100 km. Käyttölämpötila-alueeksi kerrotaan -40°C – 50°C.

Ajoneuvo on suojattu pienaseiden ja ammusten sirpaleita vastaan, mukaan lukien 7,62 × 54 mmR ammuttu Dragunov-kiikarikivääristä 10 metrin päästä ja kahden RGD-5 -tyypin käsikranaatin räjähdykseltä. Ajoneuvoon voidaan kiinnittää 12,7 mm:n kaliberinen konekivääri. Ajoneuvon muotoilu on jaettu kolmeen pääosaan, joissa moottori on edessä, miehistö-osasto keskellä ja tavaratila takana. Siihen mahtuu viisi sotilasta, joista kaksi on edessä ja kolme takana.

Vuonna 2024 esitelty uudistettu Novator-2 on varustettu järeämmällä, kauko-ohjattavalla KPVT 14,5 mm -konekivärillä. Kuljetuskapasiteettia on lisätty, aiemman pick up -tyylisen ykkösversion sijaan uusi malli on katettu takaosaan saakka, jolloin se pystyy kuljettamaan 8 (10) henkilöä. Myös rakenteen modulaarisuutta ja suojausta miinoja vastaan on parannettu. Paino on noussut 8,845 tonniin. Tarkoituksena on seuraavaksi varustaa ajoneuvot elektronisen sodankäynnin (EW) häirintälaitteilla niin, että ne pystyisivät suojautumaan paremmin dronehyökkäyksiltä. Pyrkimyksenä on toimittaa jokaiselle Ukrainan kansalliskaartin sotilasyksikölle Novator-sotilas-ajoneuvoja. 

## Lähteet

## Aiheesta muualla

* Novatorin esite (pdf, 2020, Novator-1 malli)  (ukrarmor.com)
Turvallisuusselonteon koordinaatioryhmä

**Turvallisuusselonteon koordinaatioryhmä** (virallisesti *koordinaatioryhmä valtioneuvoston ajankohtaisselonteon eduskuntakäsittelyn ajaksi*) on puhemiesneuvoston 1.4.2022 asettama väliaikainen ryhmä, jonka tehtävänä on varmistaa eri toimijoiden välinen tiedonkulku valtioneuvoston ajankohtaisselonteon eduskuntakäsittelyn aikana. Ryhmän tarkoitukseksi on myös tulkittu eduskunnan kannan välittäminen presidentille ja hallitukselle Nato-päätöksentekoa varten.

Ano Turtiainen vaati puhemiesneuvostolta 4.4.2022 omalle yhden hengen Valta kuuluu kansalle -eduskuntaryhmälleen paikkaa koordinaatioryhmään. Puhemiesneuvosto hylkäsi vaatimuksen 5.4.2022 ja uudelleen 6.4.2022.

## Koordinaatioryhmän jäsenet

## Lähteet
Roosa Frimodig

**Roosa Frimodig** (s. 1991) on suomalainen koripalloilija. Hän on pituudeltaan 166-senttimetrinen ja pelipaikaltaan takamies. Hän edustaa Korisliigassa kouvolalaisseura Kouvottaria.

Frimodig on Kouvojen oma kasvatti. Hän aloitti pääsarjauransa kausilla 2008–2009 ja 2009–2010 Team S-Hämeenmaan joukkueessa. Vuonna 2016 hän oli nostamassa Kouvottaria Korisliigaan, jossa hän on siitä saakka pelannut. Hän on pelannut liigassa kauden 2021–2022 runkosarjan loppuun mennessä 159 runkosarjaottelua ja 18 pudotuspeliä. Hän on Kouvottarissa saanut kausittain peliaikaa pitkälti yli 20 minuuttia ottelua kohden. Kauden 2021–2022 runkosarjassa hän teki 8,0 pistettä ottelua kohden. Kaudella 2017–2018 hän otti keskimäärin 2,6 levypalloa ottelua kohden ja oli koko liigakauden tarkin kolmosten heittäjä. Kaudella 2020–2021 hän antoi runkosarjassa keskimäärin 2,1 koriin johtanutta syöttöä ottelua kohden.

Frimodig on pelannut alle 18-vuotiaiden maajoukkueessa kolme maaottelua.

Roosa Frimodigin veli Joonas Frimodig on Kouvottarien päävalmentaja.

## Lähteet
Vartsalan työväentalo

**Vartsalan työväentalo** on Salon Halikossa Vartsalan kylässä sijaitseva työväentalo. Työväentalolla on kulttuurihistoriallista merkitystä ja se on seudullisesti arvokas.

## Historiaa

Vartsalan työväenyhdistys perustettiin marraskuussa 1906 ja yhdistys liittyi saman tien Sosialidemokraattiseen puolueeseen. Oman talon puute hankaloitti toimintaa. Kokoukset järjestettiin osuuskaupan pienessä salissa, missä pidettiin myös iltamia talvisin. Kesällä iltamat järjestettiin heinämakasiinissa. Yhdistys järjestikin iltamia ahkerasti alusta asti. Oma näytelmäseura ja kirjasto perustettiin alkuvuosina.

## Rakennus
Yhdistys perusti rakennuskomitean oman talon rakentamista varten jo 1907, mutta tontin hankkiminen tuotti vaikeuksia. Asia eteni vasta viisi vuotta myöhemmin, jolloin yhdistys osti vanhan riihen rakennustarpeiksi ja vuokrasi tontin taloa varten. Piirustukset tilattiin rakennusmestari Kustaa Haulilta, joka oli Halikon Kaninkolan ja myöhemmin Salon työväenyhdistyksen jäsen. Suunnitelma valmistui vuonna 1916, ja saman vuoden lopulla valmistui työväentalo.

Taloon laitettiin peltikate vuonna 1924, ja seuraavana vuonna saatiin sähkövalo. Talo on vinkkelin muotoinen, ja se sijaitsee tien risteyksessä niin, että talon pitkät sivut ovat tielle päin. Pääsisäänkäynti on tien puolella. Talo on vuorattu ponttilaudoituksella. Talo oli vaaleanpunainen 1970-luvulla, mutta on sen jälkeen maalattu punaiseksi. Työväentalon näyttämö on purettu ja rakennettu uudelleen. Sisätiloja on osittain uusittu. Rakennusta on kunnostettu vuonna 1990.

## Toimintaa työväentalolla
1920-luvulla talolla toimi lukuisia alaosastoja. Näytelmäseuran lisäksi yhdistyksellä oli opinto-, nuoriso-, raittius- ja urheiluosasto. Työväentalo on alueen ainoa yleinen kokoontumistila, joten oman käytön ohella talolla järjestetään kansalaisopiston kursseja, siellä kokoontuvat Halikon Eläkkeensaajat ja talo toimii myös Salon kaupungin nuorisotilana. Tiloja vuokrataan myös yksityisille juhlien ja muiden tapahtumien pitopaikaksi.

## Lähteet
Ulundi

**Ulundi** (eli **UluNdi**) on kaupunki Etelä-Afrikassa nykyisen KwaZulu-Natalin provinssin pohjoisosassa. Vuonna 2001 Ulundin väkiluku oli 212970 asukasta ja suurin osa kaupungin asukkaista on zuluja.

Ulundii sijaitsee Umfolozi-joen pohjoisrannalla ja kaupungin paikan valitsi zulukuningas Cetshwayo tullessaan Zulumaan kuninkaaksi vuonna 1873. Hän halusi perustaa paikalle Zulumaan uuden pääkaupungin ja antoi kaupungille nimen UluNdi (). Zulusodan viimeisessä taistelussa vuonna 1879 brittiläiset joukot valtasivat ja polttivat kaupungin sekä kukistivat Cetshwayon. Nykyisin paikalle on pystytetty zulusodan muistomerkki.

Vuonna 1980 Ulundista tuli KwaZulun bantustanin uusi pääkaupunki. Vuonna 1994 KwaZulun bantustan yhdistettiin Natalin provinssiin uudeksi KwaZulu-Natalin provinssiksi ja Ulundi oli tuon uuden provinssin pääkaupunkina 1994–2004. Vuonna 2004 provinssin pääkaupungiksi vaihdettiin Pietermaritzburg.

Ulundissa on pientä teollisuutta, joka tuottaa elintarvikkeita, tupakkaa sekä puutavaraa. Ulundista johtaa maanteitä sekä rautatie rannikolle ja sisämaahan.

## Lähteet

## Aiheesta muualla
Johanna Räty

**Johanna Räty** (s. 2001) on suomalainen koripalloilija. Hän on pituudeltaan 172-senttimetrinen ja pelipaikaltaan takamies. Hän edustaa Korisliigassa kouvolalaisseura Kouvottaria.

Räty on Vantaan Pussihukkien kasvatti. Hän saavutti kaudella 2018–2019 Leppävaaran Pyrinnön Ringside-joukkueessa pronssia 19-vuotiaiden tyttöjen SM-sarjassa. Hän pelasi samalla kaudella yhdeksän ottelua Ringsiden I-divisioonaa pelanneessa naisjoukkueessa. Kaudet 2019–2020 ja 2020–2021 hän pelasi I-divisioonassa Puhuttarien joukkueessa. Kaudella 2021–2022 hän on edustanut Korisliigassa Kouvottaria. Hän pelasi liigan runkosarjassa 26 ottelussa keskimäärin lähes 15 minuuttia. Hän teki runkosarjassa ottelua kohden 4,1 pistettä, otti 1,7 levypalloa ja antoi 1,6 koriin johtanutta syöttöä.

## Lähteet
Lundazi

**Lundazi** on Sambian Itäisessä maakunnassa sijaitseva kaupunki. Kaupunki sijaitsee aivan maan itäisimmässä osassa Malawin rajan tuntumassa lähellä paikkaa, jossa Lundazi- ja Mzuzi-joet yhtyvät toisiinsa. Lundazin kaupunki on nimetty Lundazi-joen mukaan, joskin joki on nykyään padottu.

Englantilainen Errol Button rakennutti vuonna 1948 jokien yhtymäkohdan luo normannialaistyylisen linnan, joka on edelleen pystyssä. Linnan lisäksi Lundazissa on edelleen jäljellä monia muitakin samantyylisiä rakennuksia. Yhdessä normannialaistyylisessä linnassa toimii nykyisin hotelli. Kaupungin asukkaiden tärkeimmät tulonlähteet ovat maanviljely sekä kauppa. Kaupungissa on myös kouluja sekä lentokoneiden kiitotie.

Kaupungin asukkaista suurin osa kuuluu tumbuka-, chewa- sekä ngoniheimoihin ja valtaosa kaupungin asukkaista puhuu tumbukaa.

## Lähteet

## Aiheesta muualla
Risto Halme

**Risto Johannes Halme** (24. maaliskuuta 1934 Lahti – 7. maaliskuuta 2021 Lahti) oli suomalainen sisustusarkkitehti ja huonekalusuunnittelija.

Risto Halmeen isä oli E-liikkeeseen kuuluneen Lahden Osuuskaupan toimitusjohtaja, kauppaneuvos Kaarlo Halme (1902–1961). Risto Halme valmistui Taideteollisesta oppilaitoksesta vuonna 1959 ja työskenteli aluksi Sopenkorpi Oy:llä ja Iskun koulukalusteosastolla, jossa hän piirsi 1960-luvun alussa yli kolmekymmentä vuotta käytössä olleen koulukalustesarjan. Hän perusti vuonna 1964 oman suunnittelutoimiston. Sen puitteissa hän teki monia pankkien, hotellien ja ravintoloiden sisustuksia. Huonekaluja hän suunnitteli Askolle, Lepofinn Oy:lle, Sotkalle, Peem Oy:lle, Martelalle, Merivaaralle ja Koulukalusto-Intriolle.

Risto Halme tunnetaan erityisesti tuolien suunnittelijana. Hänen myydyin tuotteensa on kahdesta taivutetusta vanerikappaleesta muodostuva, kymmenien tuhansien valmistusmäärään yltänyt *Isku 441* -pikkutuoli (1960), jonka perusidea syntyi jo opiskelutehtävän myötä. Puulon valmistaa sitä nykyisin nimellä *1960*. Muita Risto Halmeen tunnettuja töitä ovat odotusaulakalustesarja *Aulanko* Lepofinnille sekä verhoiltu lujitemuovinen *Tina*-nojatuoli ja monet nahkaiset sohvakalustot Peem Oy:lle. Halmeen töistä järjestettiin keväällä 1994 näyttely Helsingin Design Forumissa.

Lepofinn Oy:ssä Risto Halme vastasi 1980-luvulla yrityksen laajasta Neuvostoliiton-vientivalikoimasta.

Halme toimi Sisustusarkkitehdit SIO -järjestön hallituksessa ja Suomen Huonekaluviejät -yhdistyksessä, jolle hän suunnitteli 1970-luvulla messuosastoja kansainvälisiin näyttelyihin. Halme oli mukana perustamassa Huonekalumuseosäätiötä. Hän opetti kalustesuunnittelua Lahden muotoiluinstituutissa.

## Lähteet
Kuhmoisten työväentalo

**Kuhmoisten työväentalo** on Kuhmoisten kirkonkylässä sijaitseva työväentalo. Peltoaukean keskellä sijaitsevalla rakennuksella on maisemallista arvoa, ja työväentalona se on kulttuurihistoriallisesti merkittävä. Kuhmoisten kirkonkylän suurten tilakeskusten Muurilan ja Katajamäki-Nuutilan väliin jäävä työväentalo muodostaa yhdessä tilojen kanssa maakunnallisesti merkittävän rakennetun kulttuuriympäristön, yhtenäisen maatalousmaiseman, jolla on historiallisia, rakennushistoriallisia ja maisemallisia arvoja.

## Historiaa
Kuhmoisten työväenyhdistys perustettiin vuonna 1902. Yhdistyksen perustajajäsenet olivat lähinnä käsityöläisiä ja muita oman ammatin harjoittajia. Alku oli hankala ja marraskuussa 1904 maksavien jäsenten määrä oli laskenut kolmeen.

## Rakennus
Tontti omaa taloa varten saatiin Elli ja Kalle Tervalalta Muurilan talosta. Muistitiedon mukaan yhdistys maksoi tontista yhden markan, jonka Muurilan tilan isäntä antoi lahjoituksena takaisin yhdistykselle. Yhdistys sai rakennusaineet keräyksillä, ja jonkin verran tavaraa ostettiin Kuhmoisten sahalta. Työväentalo valmistui vuonna 1923. Talon suunnitteli Aleksanteri Heino, jolla oli oma puusepänverstas työväentalon tontin lähellä. talo rakennettiin pääasiassa talkoilla, mutta työssä käytettiin myös urakkamiehiä. 

Hirsirunkoinen talo vuorattiin peiterimoitetulla pystylaudoituksella vuonna 1954. Talo oli alun perin maalattu punaiseksi, vuonna 1966 se maalattiin vaaleaksi. Vuoraamattomat sisäseinät paneloitiin alaosastaan ja tapetoitiin yläosastaan vuonna 1927. Paneloitu sisäkatto peitettiin akustiikkalevyillä vuonna 1958. Pärekatto vaihdettiin huopakatoksi ja sisäänkäynnin kohdalla ollut torni purettiin 1930-luvun lopulla. Talossa on juhlasali, näyttämö, ravintola, keittiö, eteistilat ja asuinhuone. Talossa ei ole sisävessoja.

Taloa on kunnostettu 2010-luvulla mm. ulkomaalauksella ja ikkunoita kunnostamalla. Oman käytön lisäksi talolla on pidetty erilaisia tapahtumia: kirpputoreja, sadonkorjuujuhlia, lastentapahtumia ja joulumyyjäisiä.

## Lähteet

## Aiheesta muualla
*
Alexander von Bunge

**Alexander von Bunge** (, 6. lokakuuta 1803 Kiova – 18. heinäkuuta 1890 Kiltsi, Virumaa) oli venäläinen (baltiansaksalainen) kasvitieteilijä ja tutkimusmatkailija. Hän kuvasi Venäjän arojen ja Keski-Aasian kasvistoa sekä kirjoitti useita tutkimuksia Mongolian, Kiinan ja Iranin kasvistosta.

## Elämä ja ura
Bungen isä oli Kiovan kasvitieteellisen puutarhan johtaja. Nuorempi Bunge oli Friedrich Georg von Bungen veli ja Gustav von Bungen ja Alexander Bungen isä.  Bunge valmistui Tarton yliopiston lääketieteellisestä tiedekunnasta, jossa hän väitteli tohtoriksi vuonna 1825. Hän työskenteli lääkärinä Altailla vuosina 1826–1833, toimi kasvitieteen professorina Kazanin yliopistossa vuosina 1833–1836 ja Tarton yliopistossa vuosina 1836–1867 sekä johti sen kasvitieteellistä puutarhaa. 

Hän teki useita tieteellisiä matkoja muun muassa Keski-Aasiaan, Altaille, Kiinaan ja Persiaan. Hänen julkaisuihinsa kuuluvat *Enumeratio plantarum, quas in China boreali collegit Alexander von Bunge* (1831), *Plantarum mongolico-chinensium decas I* (1835), *Beitrag zur Kenntnis der Flora Russlands und der steppen Centralasiens* (1851), *Labiatæ persicæ* (1873) ja useita kasvimonografioita. Hän julkaisi kymmenen niteen kokoelman Itämerenmaakuntien ruohokasveista. Bunge kuvasi elinaikanaan yli 400 uutta lajia.

## Lähteet

## Aiheesta muualla
Itä-Metal

**Itä-metal** on suomalaisen rap metal -yhtyeen Lähiöbotoxin toinen studioalbumi, joka julkaistiin 22. huhtikuuta 2022. Kappaleeseen "Lähiöni tuote" kuvattiin yhtyeen treenikämpällä lyriikkavideo, joka on Anniina Rytkösen käsialaa.

## Kappaleet
# 
# 
# 
# 
# 
# 
# 
# 
# 
# 
# 

## Kokoonpano
* Luyeye Konssi - laulu
* Hanad Hassan - laulu
* Lauri Ojala - rummut
* Samuli Peurala - basso
* Harto Haukkaluoma - kitara
* Jaakko Luomanen - kitara

## Arvostelut
* Kaaoszine: 
* Helsingin Sanomat: 
* Soundi: 
* Noise.fi: 
* Imperiumi: 8½/10

## Lähteet
Anidulafungiini

**Anidulafungiini** (C58H73N7O17) on ekinokandiineihin kuuluva orgaaninen yhdiste. Yhdistettä käytetään lääketieteessä sienilääkkeenä. Anidulafungiini kuuluu WHO:n keskeisimpien lääkeaineiden luetteloon.

## Ominaisuudet ja käyttö
Anidulafungiini on puolisynteettinen yhdiste. Yhdisteen sienten kasvua estävät ominaisuudet perustuvat 1,3-β-glukaanisyntaasin estoon. Tämän entsyymin inhibitoituessa sienet eivät kykene muodostamaan soluseinänsä rakennusaineeksi beetaglukaania ja solujen rakenne hajoaa helposti. Anidulafungiini tehoaa useisiin sieniin ja homeisiin, muun muassa *[[Candida]]*- ja *[[Aspergillus]]*-sukujen lajeihin. Anidulafungiini ei metaboloidu, mutta elimistön pH:ssa se hydrolysoituu hitaasti tehottomaksi avoketjuiseksi peptidiksi. Lääkeainetta voidaan käyttää muuten vaikeasti hoidettavien atsoleille vastustuskykyisten candidioosien ja aspergilloosien hoitamiseen. Anidulafungiini annostellaan ruiskeena suoneen.

## Haittavaikutukset
Anidulafungiini on useimmiten hyvin siedetty lääkeaine. Mahdollisia haittavaikutuksia voivat olla huonovointisuus, oksentelu, ripuli, ummetus, ihottuma ja verenpaineen lasku. Anidulafungiini voi aiheuttaa maksan entsyymiarvojen nousua.

## Lähteet
UPS (yhtye)

**UPS** oli Helsingissä perustettu ja vuosina 2004–2014 toiminut gospelyhtye, joka soitti folkvaikutteista pop-musiikkia. UPS voitti gospelin Suomen-mestaruuden vuonna 2006 sekä julkaisi kaksi pitkäsoittoa, *Tässä*-albumin vuonna 2008 ja *Ennen pimeää* -albumin vuonna 2010*.* 

UPS esiintyi pääasiassa nuorisotaloilla sekä seurakunnissa. Maata Näkyvissä -festivaaleilla yhtye esiintyi vuosina 2008 ja 2010.

## Lähteet

## Aiheesta muualla

* UPS-yhtyeen Facebook-sivut
Kaasu pohjaan

**Kaasu pohjaan** on Portion Boysin vuonna 2022 julkaistu kappale. Kappale on mukana *[[MC Helper beKINGs]]* -elokuvassa.

## Lähteet

## Aiheesta muualla
* musiikkivideo